Finnst fasteignaeigendum kaupferlið hafa verið erfiðara eða auðveldara en þeir sem hafa ekki keypt fasteign telja það vera?
Lítið var byggt af nýjum fasteignum eftir fjármálaáfallið 2008 og uppsöfnuð þörf myndaðist fyrir nýjar íbúðir á markaðnum í kjölfarið. Þegar efnahagurinn fór að vænkast, var fasteignamarkaðurinn lengi að taka við sér með nýbyggingum á fasteignum og varð framboð of lítið til að anna eftirspurn fólks eftir fasteignum. Því hefur verðþróun fasteignamarkaðarins einkennst af miklum hækkunum síðastliðin tíu ár. Hávær umræða hefur verið í samfélaginu undanfarin ár að sífellt erfiðara sé fyrir fólk að koma sér inn á fasteignamarkaðinn og að með hækkandi fasteignaverði sé það að verða erfiðara en nokkru sinni fyrr. En er það raunin? Fyrstu kaupendur hafa aldrei verið fleiri en reglulega hefur verið fjallað um aðgangshindranir og aðstæður á markaði sem gera fyrstu kaupendum erfitt fyrir. Umræðan hefur verið ef til vill svolítið neikvæð og er þessari ritgerð ætlað að rannsaka viðhorf einstaklinga til fasteignakaupa og hvort munur sé á viðhorfi þeirra sem nú þegar hafi keypt sér fasteign og þeirra sem ekki hafa keypt sér fasteign.
Viðskiptafræði, Fasteignamarkaður, Fasteignaviðskipti
Networked Digital Library of Theses and Dissertations